|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Urbanisztika ● Urbanism

## Azonosító (tantárgykód)

BMEEPUI0805

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 2 | önálló |
| gyakorlat | – | – |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

vizsga érdemjegy (v)

## Kreditszám

2

## Tantárgyfelelős

|  |  |
| --- | --- |
| neve: | Szabó Julianna PhDegyetemi docensszabo.juli@urb.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Urbanisztika Tanszék

## A tantárgy weblapja

http://www.urbanisztika.bme.hu/oktatas/osztatlan-oteves-es-bsc-kepzes-kotelezo-tantargyai/urbanisztika/

## A tantárgy oktatásának nyelve

magyar

## A tantárgy tantervi szerepe, ajánlott féléve

Kötelező az alábbi képzéseken:

#### 3N-ME ● Építészmérnöki nappali mesterképzés magyar nyelven „Várostervezés és főépítész” specializáció ● 2. félév

Kötelezően választható az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven ● 8. félév

#### 3N-ME ● Építészmérnöki nappali mesterképzés magyar nyelven „Építészeti tervezés és belsőépítészet” specializáció ● 2. félév

#### 3N-ME ● Építészmérnöki nappali mesterképzés magyar nyelven „ingatlanfejlesztés és épületüzemeltetés” specializáció ● 2. félév

## Közvetlen előkövetelmények

### Erős előkövetelmény:

#### –

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2018. május 30.

# Célkitűzések és tanulási eredmények

## Célkitűzések

A tárgy célja, hogy a városépítészeti tárgyak keretében tanultak elméleti hátterét kibővítse; a település fejlesztésének lehetőségeit, működésének szabályszerűségeit megvilágítsa; ezekben a folyamatokban az építészet helyét meghatározza. Mindehhez ismerteti az urbanisztika építészeten kívüli társtudományainak – mint a tervezéselmélet, településföldrajz, városszociológia, városgazdaságtan, közigazgatástan stb. – eredményeit.

## Tanulási eredmények

A tantárgy sikeres teljesítésével elsajátítható kompetenciák

### Tudás – a KKK 6.1.1. pontja szerint:

#### Rálátása van az építészethez kapcsolódó humán tudományokra, az építészetre ható társadalmi folyamatokra;

#### Ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére;

#### A települések, településhálózatok kialakulásának és fejlődésének alapvető törvényszerűségei, elméleteit történeti távlatban és kortárs jelenségeivel;

#### A települési önkormányzat működésének, a település menedzsmentjének közigazgatási és finanszírozási háttere;

#### A települést alkotó legfontosabb funkcionális rendszerek – lakás, gazdaság, kereskedelem, infrastruktúrák – működési elvei, igényei, a városra gyakorolt hatása;

#### A településfejlesztés és –rendezés hazai tervrendszere.

### Képesség – a KKK 6.1.2. pontja szerint:

#### Képes a települések szabályozási és rendezési terveinek, valamint az építésügyi szabályzások elkészítésében való hatékony részvételre;

#### Az átlagosnál mélyebb ismeretekkel és magasabb szintű képességekkel rendelkezik a következő területeken: urbanisztika-településtervezés, környezet- és tájtervezés, housing, közösségi épülettervezés, építészeti szociológia és környezetpszichológia, települési infrastruktúra, ingatlanfejlesztés, beruházás-menedzsment, építési jog és igazgatási ismeretek, épületenergetika, építészeti akadálymentesség, építészeti ökológia, építészeti informatika, építészeti tűzvédelem, épület- és településüzemeltetési feladatok, valamint építészeti bűnmegelőzés és település-biztonság;

#### A történelmi, földrajzi, művészettörténeti és építészettörténeti tudáselemek közötti összefüggések felismerése;

#### A városi környezet jelenségei mögött az aktorok érdekeinek, hatásaiknak elemzése;

#### A településfejlesztési stratégiák értelmezése, lehetséges eszközeinek felismerése;

#### A településrendezési tervek értelmezése, az abból adódó korlátozások kiemelése.

### Attitűd – a KKK 6.1.3. pontja szerint:

#### Munkája során törekszik a rendszerszemléletű, folyamatorientált, komplex megközelítésre, a problémák felismerésére, és azok kreatív megoldására. Egyszerre és arányosan alkalmazza az intuitív és az ismereteken alapuló megközelítéseket;

#### Törekszik az ökológiai szempontok megismertetésére és érvényesítésére, jövőtudatos, fenntartható, energiahatékony épületek létrehozására

#### Törekvés az urbanisztika résztudományaiban megismert szempontrendszerek megértésére;

#### Nyitottság az ehhez szükséges építészeten kívüli ismeretek megszerzésére;

#### A településfejlesztési kérdésekben nyílt kommunikáció alkalmazása;

#### A sajátjától eltérő értékek, érdekek megértése;

#### Törekvés ezeknek integrálására.

### Önállóság és felelősség – a KKK 6.1.4. pontja szerint:

#### Szakmai problémák során önállóan és felelőssége tudatában lép fel;

#### Felelősséggel irányít szakmai gyakorlatának megfelelő méretű munkacsoportot, ugyanakkor képes irányítás mellett dolgozni egy adott csoport tagjaként, teammunka;

#### Önállóság a feladatok és problémák végiggondolásában, megoldásában;

#### Kritikával szembeni nyitottság.

## Oktatási módszertan

Előadások, szemnárium.

## Tanulástámogató anyagok

### Szakirodalom

kötelező tankönyv:

Szabó Julianna (szerk.) (2016) URB.0 - urbanisztika kezdőknek, e-book.

http://www.urb.bme.hu/oktatas/osztatlan-oteves-es-bsc-kepzes-kotelezo-tantargyai/urbanisztika/

### Jegyzetek

–

### Letölthető anyagok

további elektronikus segédanyagok a tárgy honlapján

# Tantárgy tematikája

## Előadások tematikája

* Az urbanisztika és a településtervezés szükségessége, szerepe, módszerei
* A magyar területi közigazgatás rendszere, a települési önkormányzat működése
* A települési önkormányzat gazdálkodása és ingatlanpolitikája
* A nemzetközi városhálózat fejlődési trendjei
* A magyar településhálózat fejlődése
* Város és infrastruktúra
* Város és lakás
* Települési ingatlanpolitika
* Város és kereskedelem
* Város és gazdaság
* A településmegújítás komplex stratégiái
* Prezentációk.

## Gyakorlati órák tematikája

* *–-*
1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

### Az előadás látogatása ajánlott. A megengedett hiányzások számát a hatályos Tanulmányi- és Vizsgaszabályzat (TVSZ) írja elő. A teljesítményértékelések alapját az előadásokon elhangzott ismeretek összessége képezi.

### Vitás esetekben a hatályos TVSZ, továbbá a hatályos Etikai Kódex szabályrendszere az irányadó.

## Teljesítményértékelési módszerek

### *Szorgalmi időszakban végzett teljesítményértékelések:*

#### *Részteljesítmény-értékelés* (a továbbiakban órai kisfeladat): a tantárgy tudás, képesség, attitűd, valamint önállóság és felelősség típusú kompetenciaelemeinek értékelési módja, melynek megjelenési formája az egyénileg vagy kiscsoportban készített órai kisfeladat. A kisfeladatok nem kötelezőek (TVSZ 111.§ (4), szorgalmi feladat, melyhez kedvezmény rendelhető). Eredménye a vizsgaértékelésnél kerülhet figyelembevételre.

### *Vizsgaidőszakban végzett teljesítményértékelések:*

#### *Összegző tanulmányi teljesítményértékelés:* a tantárgy tudás, képesség típusú kompetenciaelemeinek komplex értékelési módja írásbeli vizsga formájában, amely a megszerzett ismeretek alkalmazására fókuszál rövid kifejtő kérdések formájában. A rendelkezésre álló munkaidő 60 perc.

## Teljesítményértékelések részaránya a minősítésben

### Az aláírás megszerzésének és a vizsgára bocsátásnak feltétele az órákon való aktív részvétel a TVSZ által előírt arányban.

### A féléves érdemjegyet a vizsgán szerzett pontok adják, melybe a kisfeladatok eredménye beszámítható.

| szorgalmi időszakban végzett teljesítményértékelések | részarány |
| --- | --- |
| Írásbeli vizsga | 100 % |
| összesen: | ∑100% |

## Érdemjegy megállapítás

| érdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 95% |
| jeles (5) | Very Good [B] | 90 – 95% |
| jó (4) | Good [C] | 75 – 90% |
| közepes (3) | Satisfactory [D] | 60 – 75% |
| elégséges (2) | Pass [E] | 50 – 60% |
| elégtelen (1) | Fail [F] | < 50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

### Az órai kisfeladatok az órai munkához kapcsolódnak, ezért nem pótolhatók.

## A tantárgy elvégzéséhez szükséges tanulmányi munka

| tevékenység | óra / félév |
| --- | --- |
| részvétel a kontakt tanórákon | 12x2=24 |
| felkészülés a teljesítményértékelésekre | 12x1=12 |
| vizsgafelkészülés | 24 |
| összesen: | ∑ 60 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2018. május 30.